Luisa Albertina Leiningen-Falkenburg-Dagsburgekoa

Maria Luisa Albertina Leiningen-Falkenburg-Dagsburg-ekoa (1729ko martxoaren 16a – 1818ko martxoaren 11) kondesa, Broich-eko baroniaren oinordekoa izan zen. Luisa Mecklemburg-Strelitzekoaren amona eta hezitzailea izan zen, Prusiako Erresumako erregina ezkontidea bihurtu zena.

 Bizitza 
Marie Louise Albertinaren gurasoak Kristian Karlos Leiningen-Dagsburg-Falkenburg-Heidesheimekoa (1695-1766) kondearen eta Katalina PolyxenSolms-Rödelheimgoa (1702-1765) izan ziren. Aitaren heriotzaren ostean, Broich-eko baronia jaso zuen oinordetzan eta, Nicolas de Pigage arkitektoarekin batera, Broich gazteluaren zaharberritzen eta handitzen hasi zen. 1806. urtean, Napoleonek Broich-eko gobernua desegin zuen, eta lurraldea Prusiak anexionatu zuen.

 Ezkontza 
1748. urteko martxoaren 16an, Jurgi Gilen Hesse-Darmstadteko printzearekin ezkondu zen, Luis IX.a Hesse-Darmstadt-eko landgravearen anaia zena. Luis IX.a Pirmasensetik ia ateratzen ez zenez, emaztea hil ostean, Maria Luisak lurralde hori ordezkatu zuen hiriburuan, Darmstadten. 

Frederika Hesse-Darmstadteko eta Karlota Hesse-Darmstadteko alabak Karlos II.a Mecklemburgo-Strelitzeko printzearen lehen eta bigarren emazteak izan ziren, eta biak erditzean hil ziren. Bigarren aldiz alargundu zenean, Karlosek uko egin zion Hannoverreko gobernadore nagusi izateari, eta Darmstadtera joan zen seme-alabekin. Maria Luisa Albertina ordurako alarguna zen, eta Karlosen seme-alaben heziketa eta zaintza bere gain hartu zituen.

Karlota biloba ez zen aitarekin joan Darmstadtera. 16 urterekin Frederiko Saxonia-Altenburgoko dukearekin ezkondu zen. Karlosek askotan egiten zien bisita bere bi semeei, eta Hildburghausenera joan zen bere alaba zaharrenarekin, tokiko zorraren batzorde inperialeko presidente izendatu ostean. Beraz, Maria Luisa bere bilobez arduratu zen nagusiki, Luisa, Teresa eta Frederikaz, eta Darmstadt-eko Merkatu plazako «jauregi zaharrean» etiketari gutxi loturiko etxea eman zien, bere heziketan eskualde-metodoak aplikatuz.

1790. urteen Luisa, Frederica eta Jurgirekin bidaiatu zuen Frankfurtera, Leopoldo II.a Germaniako Erromatar Inperio Santuko enperadorearen koroatzera joateko, eta Johann Wolfgang von Goethe poetaren ama zen Catherin Elisabeth Goetherekin hartu zuen ostatu. 1791. urtean Herbehereetara hezkuntza-bidaia hasi zuen. 1792. urtean tropa frantsesak aurreratu eta ihes egin zuen, eta bere biloba Karlotarekin eraman zituen haurrak Hildburghausenera, non 1793. irteko martxora arte iraun zuen. Darmstadtera itzuli zenean, Frankfurt-etik igaro zen, Luisa eta bere senarra izan zen Prusiako Gilermo III.a erregearen arteko topaketa hitzartua zegoen tokitik. Urte bereko abenduan, Luisa eta Frederikarekin joan zen Berlinera.

Bere sasoian, Maria Luisa noblezia handiko pertsona deskribatu zuten, maitekorra, alaia eta Palatinatuaren dialektoa hitz egin ohi zuena. Bilobek Maria Luisak haurtzaroan erakutsi zien hurbiltasuna eta maitasuna heredatu zuten, sasoi hartan haientzat bigarren ama izan baitzen.

 Ondorengoak 
 Luis Jorge Carlos: (1749-1823): 1788an Friederike Schmidt, von Hessenheim baronesarekin ezkondu zen.
 Jorge Frederiko (1750)
 Frederika Karolina Hesse-Darmstadt-ekoa, Mecklemburg-Strelitzeko dukesa (1752-1782): 1768an Karlos II.a Mecklemburg-Strelitzeko dukearekin ezkondu zen, eta hamar seme-alaba izan zituzten
 Jorge Carlos (1754-1830)
 Karlota Guillermina Hesse-Darmstadt-ekoa, Mecklemburg-Strelitzeko dukesa (1755-1785):1784an Carlos II.a Mecklemburg-Strelitzeko dukearekin ezkondu zen eta seme bat izan zuten
 Karlos Guillermo Jorge (1757-1797)
 Frederiko Jorge Augusto (1759-1808): 1788an ezkondu zen Karoline Luise Seitzekin, von Friedrich baronesarekin
 Luisa Enriketa Carolina Hesse-Darmstadtekoa, Hesse-Darmstadteko landgravina (1761-1829): 1777an Luis I.a Hesse-Darmstadtekoarekin ezkondu zen, eta sei seme-alaba izan zituzten
 Augusta Guillermina Hesse-Darmstadtekoa, Zweibrücken-eko dukesa (1765-1796): 1785ean ezkondu zen Maximiliano I.a Bavariako errege izango zenarekin, eta bost seme-alaba izan zituzten
 Erreferentziak 

 Kanpo estekak 

 Women in Power 

Kategoria:Alemaniako kondesak